VC Bye Election atana Draft Roll tlangzarh,"1284/2024-2025 Dated Hnahthial, the 24th July, 2024: Vawiin chawhma dar 11:00 khan DC Conference Hall Hnahthial-ah hian Hnahthial District Election Officer Pi Rita Lalnunmawii Pachuau, District Bawrhsap ni bawk chuan Hnahthial South-II huam chhunga Village Council Member pakhat thlan thatna (bye election) neih tura tana Draft Roll a tlangzarh. Pu Lalbiakfela, Election Officer in VC intlan thar a ngai chungchang leh darft roll chungchang a hriatturtee a tarlan hnuah Pi Rita Lalnunmawii Pachuau DEO chuan thu sawiin Roll Revision chu kalphung a ni a, Electoral Roll felfai neih hi kan duh a, tun tumah pawh uluk takin kalpui ila, delete ngai leh belh ngai an awm pawhin dik takin kalpui thin ang u tiin Draft Roll a tlangzarh a ni. Hnahthial South-II Village Council Member pakhat chu a ban avangin a aiawh tur thlanna hi neih a ni dawn a, inthlan hun tur tak hi hriat la ni lo mahse Draft Roll tarchhuah a tul avanga tarchhuak an nih thu Election Officer chuan a sawi a, Hnahthial South-II-ah hian vote nei thei mi zariat sawmriat pakhat (881) an awm a, hmeichhia zali sawmruk pakhat (461) leh mipa zali sawmhnih (420) an awm a, July ni 27 atanga ni 31 chhungin siamthat, belh leh paih ngai siam that a ni ang a, August ni 13-ah hian Final Electoral Roll tarchhuah a ni ang. Attachment Loading attachment...",Dated: 24 th Jul 24 2:21 PM,https://dipr.mizoram.gov.in/post/vc-bye-election-atana-draft-roll-tlangzarh